CELEX: 32016D1781
Language: ro
Date: 2016-10-05 00:00:00
Title: Decizia de punere în aplicare (UE) 2016/1781 a Comisiei din 5 octombrie 2016 de modificare a anexei II la Decizia 2007/777/CE în ceea ce privește introducerea unei rubrici pentru Saint-Pierre și Miquelon în lista cu țări terțe sau părți ale acestora din care se autorizează introducerea în Uniune a produselor din carne și stomacuri, vezici și intestine tratate [notificată cu numărul C(2016) 6287] (Text cu relevanță pentru SEE)

7.10.2016   
            
            
               RO
            
            
               Jurnalul Oficial al Uniunii Europene
            
            
               L 272/88
            
         DECIZIA DE PUNERE ÎN APLICARE (UE) 2016/1781 A COMISIEI
   din 5 octombrie 2016
   de modificare a anexei II la Decizia 2007/777/CE în ceea ce privește introducerea unei rubrici pentru Saint-Pierre și Miquelon în lista cu țări terțe sau părți ale acestora din care se autorizează introducerea în Uniune a produselor din carne și stomacuri, vezici și intestine tratate
   
      
         [notificată cu numărul C(2016) 6287]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf și articolul 8 punctul 4, precum și articolul 9 alineatul (4) litera (c),
   întrucât:
   
               (1)
            
            
               Decizia 2007/777/CE a Comisiei (2) prevede, printre altele, condițiile de introducere în Uniune a transporturilor conținând anumite produse din carne și stomacuri, vezici și intestine tratate care au fost supuse unuia dintre tratamentele menționate în partea 4 a anexei II la decizia respectivă (denumite în continuare „produsele”), inclusiv o listă cu țări terțe sau părți ale acestora din care se autorizează introducerea în Uniune a produselor în cauză.
            
         
               (2)
            
            
               Partea 2 a anexei II la Decizia 2007/777/CE conține lista cu țări terțe sau părți ale acestora din care se autorizează introducerea în Uniune a produselor, cu condiția ca acestea să fi fost supuse unui tratament relevant menționat în partea respectivă a anexei II. Tratamentele respective au scopul de a elimina anumite riscuri din domeniul sănătății animale asociate produselor în cauză. Partea 4 a anexei respective menționează un tratament nespecific „A” și tratamente specifice de la „B” la „F”, în ordine descrescătoare din punctul de vedere al gravității riscurilor din domeniul sănătății animale asociate produselor în cauză.
            
         
               (3)
            
            
               Saint-Pierre și Miquelon a solicitat includerea în partea 2 din anexa II la Decizia 2007/777/CE ca țară din care se autorizează introducerea în Uniune a produselor din carne de pasăre. În timpul procesului de producție a cărnii de pasăre realizat în Saint-Pierre și Miquelon, produsul în cauză de carne de pasăre este supus unui tratament termic conform tratamentului specific „D” menționat în partea 4 din anexa II la Decizia 2007/777/CE.
            
         
               (4)
            
            
               Saint-Pierre și Miquelon a transmis documentație cuprinzătoare și satisfăcătoare referitoare la situația sănătății păsărilor de curte și la sistemele în vigoare de prevenire și control al bolilor.
            
         
               (5)
            
            
               Prin urmare, includerea Saint-Pierre și Miquelon în lista cu țări terțe sau părți ale acestora din partea 2 a anexei II la Decizia 2007/777/CE este adecvată, cu indicarea tratamentului „D” în coloana pentru păsări de curte și vânat de crescătorie cu pene (cu excepția ratitelor).
            
         
               (6)
            
            
               Prin urmare, partea 2 din anexa II la Decizia 2007/777/CE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa II la Decizia 2007/777/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 5 octombrie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 18, 23.1.2003, p. 11.
   
      (2)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).
   
      ANEXĂ
      În partea 2 a anexei II la Decizia 2007/777/CE, următoarea rubrică referitoare la Saint-Pierre și Miquelon se inserează între rubrica pentru Noua Zeelandă și cea pentru Paraguay:
      
         
                     „PM
                  
                  
                     Saint-Pierre și Miquelon
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX”